b'\n_START_ARTICLE_\nHprints\n_START_SECTION_\nHistorie\n_START_PARAGRAPH_\nI mai 2007 fikk hprintsprosjektet 287 000 DKK av Nordbib (den nordiske finanseringsakt\xc3\xb8ren for biblioteker) som en del av sitt finansieringsprogram Work Package 2: Focus area on Content and Accessibility. Tanken var \xc3\xa5 lansere et arkiv et \xc3\xa5r senere, alts\xc3\xa5 omkring juni 2008. hprintsprosjektet ville tilby en politikk og en teknisk infrastruktur som tillater \xc3\xa5pen tilgang (open access) innenfor humaniora. Man forventet at dette skulle lede til en mengde fordeler hva ang\xc3\xa5r den elektroniske tilgjengeligheten og synligheten innenfor den humanistise forskningssjangeren._NEWLINE_I oktober 2007 valgte Nordbibs r\xc3\xa5dgivende bestyrelse for hprintsprosjektet, at systemet skulle brukes til det nordiske e-printarkivet for humaniora. Det fantes tre mulige alternativ: Eprints fra University of Southhampton, LUR fra Lunds universitetsbibliotek samt HAL fra Frankrikes nasjonale forskningsorganisasjon Centre National de la Recherche Scientifique (CNRS). B\xc3\xa5de Eprints og LUR er kostnadsfrie Open Source-programvarer som kan installeres lokalt eller kommersielt, mens HAL er et fungerende arkiv hvor portaler kan tilslutte seg._NEWLINE_Under m\xc3\xb8tet for den r\xc3\xa5dgivende bestyrelse, ble det besluttet at man skulle samarbeide med den franske forskningsorganisassjonen (CNRS). Derfor er det nordiske e-printarkivet for humaniora oppbygget som en nordisk HAL-portal med egen layout og med hprints behov._NEWLINE_I mars 2008 ble hprints tilgjengelig for allmennheten. Ettersom arkivet er en del av HAL, blir artiklene delt med det franske, nasjonale arkivet. Arkivet er igjen en HAL-portal under det nasjonale franske vitenskapsr\xc3\xa5det CNRS.'